**ΔΕΛΤΙΟ ΤΥΠΟΥ**

**Το Κέντρο Πολιτισμού της Περιφέρειας Κεντρικής Μακεδονίας,**

διοργανώνει την θεατρική παράσταση

**«Peace Talk»**

Σύλληψη, δραματουργική επεξεργασία, σκηνοθεσία: **Χριστιάνα Λαμπρινίδη**

μια παραγωγή της Δημοτικής Κοινωφελούς Επιχείρησης Πολιτισμού Παιδείας και

Αθλητισμού Κομοτηνής

**Παρασκευή 08** και **Σάββατο 09 Δεκεμβρίου 2017** και ώρα **20:00**

στο Πολιτιστικό Κέντρο **«Αλέξανδρος»** (Εθνικής Αμύνης 1)

**ΕΙΣΟΔΟΣ ΕΛΕΥΘΕΡΗ**

**Λίγα λόγια για το έργο:**

Εννέα γυναίκες της Κομοτηνής, χριστιανές και μουσουλμάνες,  μιλούν για την πόλη τους, τη ζωή μέσα σ αυτή, τα κρυφά, τα φανερά και τα ανείπωτα.

Ξυπνούν μνήμες και εμπειρίες, λέγοντας αλήθειες που ποτέ δεν έχουν ειπωθεί.

Εννέα γυναίκες της Κομοτηνής τολμούν και μας δείχνουν την πόλη που ζουν μαζί και αγαπούν

Ποιά είναι η Κομοτηνή των γυναικών;

Πώς ακούει η Θεσσαλονίκη τη Θράκη;

Πώς αφυπνίζονται οι πόλεις τη στιγμή που ακούγονται οι λέξεις από τις ίδιες τις γυναίκες;

Υπάρχει μια γλώσσα των πόλεων;

Υπάρχει.

 Υπάρχει μια συμφιλίωση που συμβαίνει στο κέντρο της σύγκρουσης;

Υπάρχει.

Υπάρχει μια χαρά που ζευγαρώνει με την αλήθεια;

Υπάρχει.

22 χρόνια μετά ερχόμαστε ξανά στη Θεσσαλονίκη.

Τότε ήρθαμε με τα “Ρήγματα στη Σιωπή: Πώς Διδάσκεται Η Τόλμη”, τώρα ερχόμαστε με το PEACE TALK. - τι είναι το peace talk?

Εννέα γυναίκες της Κομοτηνής, χριστιανές και μουσουλμάνες, δρουν μέσα στην αλήθεια τους και μέσα από τα κείμενά τους διαφεντεύουν την «*πρόβα για την αληθινή συμφιλίωση».*

Σύλληψη, δραματουργική επεξεργασία, σκηνοθεσία:  **Χριστιάνα Λαμπρινίδη**, κοστούμια**: Ιωάννης** **Ν. Καραγκιουλμέζης**, Φωτογράφος : **Άγγελος Μίχας,** διεύθυνση παραγωγής :  **Μανόλης Σάρδης**

***Παίζουν με κείμενα δικά τους :***

Δανάη Δερμεντζοπούλου, Έφη Καλεντερίδου, Βιβή Κολεντζαρίδου, Άννα Ξενοδοχίδου, Θεανώ Πασχάλη, Ελένη Στεργιάδου - Καρακατσούλη, Σοφία Τερζή, Νετζιλά Τσαούς, Τζαχιδέ Χασεκή

***Παράλληλη δράση:***

 Παράλληλα το **«*Εργαστήριο Μελέτης του Πολιτισμού, των Συνόρων και του Κοινωνικού Φύλου»*** (Τμήμα Βαλκανικών Σλαβικών και Ανατολικών Σπουδών της Σχολής Οικονομικών και Περιφερειακών Σπουδών του Πανεπιστημίου Μακεδονίας) φιλοξενεί στις 9 Δεκεμβρίου του 2017 (11-15μμ, Αίθουσα Συνεδρίων, Πανεπιστήμιο Μακεδονίας), τις γυναίκες-συντελεστές του θεατρικού δρώμενου ***Peace Talk***. **Η πρόβα για την αληθινή συμφιλίωση.**

Η μετάβαση από την Κομοτηνή στην Θεσσαλονίκη του θεατρικού δρώμενου ***Peace Talk****,* έρχεται να ανακαλέσει και να προκαλέσει μνήμες και αναπαραστάσεις ειρηνικής ή συγκρουσιακής αστικής συμβίωσης και για τη Θεσσαλονίκη. Η παράσταση αποτελεί τον κορμό έμπνευσης και αναστοχασμού για τη συνάντηση εργασίας με θέμα: ***Αστικές εμπειρίες****:* ***Γυναικεία εξαίρεση και επιθυμία, θρυμματισμένη μνήμη και κρυφό σώμα.***

Συμμετέχουν οι: Άννα Βιδάλη, Τάνια Βοσνιάδου, Θωμάς Κοροβίνης, Αίγλη Μπρούσκου και Χριστιάνα Λαμπρινίδη

Συντονίζει: η Φωτεινή Τσιμπιρίδου

Σχολιάζουν : οι γυναίκες/πρωταγωνίστριες της παράστασης

 <https://www.facebook.com/komotini.peace.talk/>

 ΔΙΟΡΓΑΝΩΣΗ:

 

ΧΟΡΗΓΟΙ ΕΠΙΚΟΙΝΩΝΙΑΣ: **  ** ****           

|  |  |
| --- | --- |
|  |  |